CELEX: 32020R1590
Language: da
Date: 2020-08-19 00:00:00
Title: Kommissionens delegerede forordning (EU) 2020/1590 af 19. august 2020 om ændring af bilag I til Europa-Parlamentets og Rådets forordning (EU) 2019/631 for at tage højde for udviklingen i massen af nye lette erhvervskøretøjer, der er registreret i 2016, 2017 og 2018 (EØS-relevant tekst)

30.10.2020   
               
               
                  DA
               
               
                  Den Europæiske Unions Tidende
               
               
                  L 360/8
               
            
         KOMMISSIONENS DELEGEREDE FORORDNING (EU) 2020/1590
         af 19. august 2020
         om ændring af bilag I til Europa-Parlamentets og Rådets forordning (EU) 2019/631 for at tage højde for udviklingen i massen af nye lette erhvervskøretøjer, der er registreret i 2016, 2017 og 2018
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/631 af 17. april 2019 om fastsættelse af præstationsnormer for nye personbilers og nye lette erhvervskøretøjers CO2-emissioner og om ophævelse af forordning (EF) nr. 443/2009 og (EU) nr. 510/2011 (1), særlig artikel 14, stk. 2, og
         ud fra følgende betragtninger:
         
                     (1)
                  
                  
                     Den EU-flådedækkende gennemsnitlige masse i køreklar stand, der anvendes til beregning af de specifikke CO2-emissionsmål for hver fabrikant af nye lette erhvervskøretøjer, dvs. M0-værdien, skal justeres regelmæssigt for at tage højde for ændringer i den gennemsnitlige masse af nye lette erhvervskøretøjer, der er registreret i Unionen.
                  
               
                     (2)
                  
                  
                     På grundlag af dataene i Kommissionens gennemførelsesafgørelse (EU) 2018/143 (2), (EU) 2019/582 (3) og (EU) 2020/1035 (4) var den gennemsnitlige masse i køreklar stand af nye lette erhvervskøretøjer i kalenderårene 2016, 2017 og 2018, vægtet efter antallet af nye registreringer i hvert af disse år, 1 825,23 kg. M0-værdien for kalenderårene 2021, 2022 og 2023, der er nævnt i del B, punkt 4, i bilag I til forordning (EU) 2019/631, bør derfor afspejle denne masse.
                  
               
                     (3)
                  
                  
                     Forordning (EU) 2019/631 bør derfor ændres —
                  
               VEDTAGET DENNE FORORDNING:
         
            Artikel 1
            I del B, punkt 4, i bilag I til forordning (EU) 2019/631 affattes oplysningerne om M0 således:
            
               »M0 er 1 766,4 i 2020, 1 825,23 for årene 2021, 2022 og 2023 og for 2024 den værdi, der er vedtaget i henhold til artikel 14, stk. 1, litra b)«.
            
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 19. august 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 111 af 25.4.2019, s. 13.
         
            (2)  Kommissionens gennemførelsesafgørelse (EU) 2018/143 af 19. januar 2018 om bekræftelse eller ændring af de gennemsnitlige specifikke CO2-emissioner og specifikke emissionsmål for fabrikanter af nye lette erhvervskøretøjer for kalenderåret 2016 i medfør af Europa-Parlamentets og Rådets forordning (EU) nr. 510/2011 (EUT L 25 af 30.1.2018, s. 49).
         
            (3)  Kommissionens gennemførelsesafgørelse (EU) 2019/582 af 3. april 2019 om bekræftelse eller ændring af den foreløbige beregning af de gennemsnitlige specifikke CO2-emissioner og specifikke emissionsmål for fabrikanter af lette erhvervskøretøjer for kalenderåret 2017 og for Volkswagen-poolen og dens medlemmer for kalenderårene 2014, 2015 og 2016 i medfør af Europa-Parlamentets og Rådets forordning (EU) nr. 510/2011 (EUT L 100 af 11.4.2019, s. 47).
         
            (4)  Kommissionens gennemførelsesafgørelse (EU) 2020/1035 af 3. juni 2020 om bekræftelse eller ændring af den foreløbige beregning af de gennemsnitlige specifikke CO2-emissioner og de specifikke emissionsmål for fabrikanter af personbiler og lette erhvervskøretøjer for kalenderåret 2018 i medfør af Europa-Parlamentets og Rådets forordning (EU) 2019/631 (EUT L 227 af 16.7.2020, s. 37).